John Paul Jones

John Paul Jones (oikealta nimeltään John Baldwin, s. 3. tammikuuta 1946 Kent) on brittiläinen muusikko, joka oli yksi Led Zeppelin -yhtyeen alkuperäisistä jäsenistä. Jones toimi yhtyeessä basistina ja kosketinsoittajana. Multi- instrumentalisti John Paul soitti orkesterissa myös kitaraa, mandoliinia, kotoa, ukulelea, autoharppua, mellotronia, urkuja ja selloa. Vuosina 1968–1980 toiminnassa olleen Led Zeppelinin muut jäsenet olivat Jimmy Page, Robert Plant ja John Bonham. ==Studiomuusikkona== John Paul Jones työskenteli Decca Records -levy-yhtiön studiomuusikkona soittaen bassoa tai kosketinsoittimia monien aikansa huippuyhtyeiden ja -artistien levyillä. Näihin kuuluivat The Rolling Stones, Herman's Hermits, Donovan, Cat Stevens, Rod Stewart, Shirley Bassey ja monet muut. Soittamisen lisäksi Jones teki useille artisteille ja kokoonpanoille sovituksia. Hän hallitsi musiikin teorian joten hän myös kirjoitti sovituksia lisäinstrumenteille.Richie Yorke - Led Zeppelin The Definitive Biography s. 15 - ISBN 0 86369 648 1 1964 Jones teki singlen jolla olivat instrumentaaliesitykset "Baja" ja "Foggy Day in Vietnam"Soundi kirja Heavyrock toim. Jorma-Veikko Sappinen 1978 ISBN 951-99188-3-3 s. 67 ==Led Zeppelinin jäsenenä== Jones keksi monia yhtyeen klassisia bassokuvioita, esimerkkeinä kappaleet "The Lemon Song" ja "Black Dog". Hänen kosketinsoittimensa lisäsivät Led Zeppelinin musiikillista ulottuvuutta. Osittain juuri tämän ansiosta yhtyeestä tuli muutakin kuin "pelkkä" suoraviivainen rock-kokoonpano. Jonesin pianoa kuullaan muun muassa herkässä "The Rain Song" -kappaleessa, kun taas urut ovat "Since I've Been Loving You" -kappaleen pääasiallinen säestävä instrumentti bassojalkioineen. IV / Zoso / Nimetön albumi -albumilla oleva "Stairway To Heaven" -kappaleen intro on esimerkki erivireisten nokkahuilujen soitosta.Andy Fyfe When the Levee Breaks - The Making of Led Zeppelin IV s. 79 Vaikka kaikilla Led Zeppelinin jäsenillä oli maine hurjina juhlijoina, Jones oli yhtyeen muita jäseniä selkeämmin musiikin ammattilainen, joka ei antanut juhlimisen häiritä työskentelyään lavalla tai studiossa. Yhtyeen viimeiseksi jäänyttä studioalbumia In Through The Out Door pidetään esimerkkinä tästä Jonesin ollessa vahvasti esillä sekä säveltäjänä että muusikkona paljolti Jimmy Pagen ja John Bonhamin tuolloin epäsäännöllisten elämäntapojen vuoksi.Uncut - Ultimate Music Guide Led Zeppelin s. 97. ==Ura Zeppelinin jälkeen== Jones on työskennellyt muun muassa R.E.M:n, Heartin, Ben E. Kingin, The Missionin, La Fura Dels Bausin, Brian Enon ja The Butthole Surfersin kanssa. Jones on myös soittanut Foo Fightersin albumilla In Your Honor kappaleilla "Another Round" (mandoliini) ja "Miracle" (piano). Vuonna 2009 Jones perusti rock-yhtyeen Them Crooked Vultures yhdessä Josh Hommen ja Dave Grohlin kanssa. Jones on myös yhdessä suomalaisten Anssi Karttusen ja Magnus Lindbergin kanssa mukana Tres Coyotes-nimisessä yhtyeessä, joka esiintyi Helsingin Savoy-teatterissa 5.4.2017.http://www.savoyteatteri.fi/fi/tapahtumat/event/2FEBBA7E622401DC96BA034599422518/Kolme_kojoottia__Tres_Coyotes__- _Magnus_Lindberg__John_Paul_Jones_ja_Anssi_Karttunen ===Elokuvamusiikki=== *Scream for Help soundtrack (1985) ===Diamanda Galás ja John Paul Jones=== *The Sporting Life, with Diamanda Galás (1994) ===Sooloalbumit=== *Zooma (1999) *The Thunderthief (2001) == Lähteet == ==Aiheesta muualla== Luokka:Englantilaiset basistit Luokka:Englantilaiset kosketinsoittajat Luokka:Led Zeppelin Luokka:Multi-instrumentalistit Luokka:Englantilaiset rockmuusikot Luokka:Vuonna 1946 syntyneet Luokka:Elävät henkilöt Luokka:Seulonnan keskeiset artikkelit